Dan Sullivan

Daniel Scott Sullivan (født 13. november 1964 i Fairview Park i Ohio) er en amerikansk politiker og advokat som har vært en av Alaskas senatorer siden 2015. Han er medlem av det republikanske parti.
Sullivan var i United States Marine Corps fra 1993 til 1997, 2004 til 2006 og 2009 til 2013. Mellom 1997 og 1999 var han en clerk for dommere i United States Court of Appeals for the Ninth Circuit og Alaska Supreme Court. Etter å ha jobbet som advokat i privat praksis i Anchorage i Alaska fra 2000 til 2002 flyttet Sullivan til Maryland for å jobbe for George W. Bushs regjering; han jobbet med National Economic Council og National Security Council og var senere Assistant Secretary of State for Economic and Business Affairs. Han var Alaskas generaladvokat fra 2009 til 2010 og kommissær for Alaska Department of Natural Resources fra 2010 til 2013.
Sullivan stilte til valg i senatorvalget i 2014 for mandatet som da tilhørte Demokraten Mark Begich. I august 2014 vant han Republikanernes primærvalg over Alaskas viseguvernør Mead Treadwell og Joe Miller, som var Republikanernes kandidat i 2010. Sullivan slo Begich i valget med 47,96 % av stemmene mot Begichs 45,83 %, som var en forskjell på 6 014 stemmer av de totalt 282 400. Han vant gjenvalg i 2020, da han slo den uavhengige utfordreren Al Gross med 13 prosentpoeng.


== Tidlig liv og utdanning ==
Sullivan var født og oppvokst i Fairview Park i Ohio til Sandra (f. Simmons) og Thomas C. Sullivan, nåværende president og CEO for RPM International, som ble stiftet av hans far Frank C. Sullivan. Han gikk på Culver Military Academy i Indiana frem til 1983. I 1987 ble Sullivan uteksaminert magna cum laude fra Harvard University med en Bachelor of Arts i økonomi. I 1993 fullførte han J.D. og M.S.F.S. cum laude fra Georgetown University. Han var medlem av Georgetown Law Journal og var praktikant for United States Court of Appeals for the District of Columbia Circuit.


== Tidlig karriere ==


=== Militærtjeneste ===
Sullivan har tjent i United States Marine Corps siden 1993, både i aktiv tjeneste og som reservepersonell. Sullivan, som tilbrakte flere år med en rekognoseringsbataljon i Anchorage, forlot aktiv tjeneste i 1997 da han først flyttet til Alaska, men har siden blitt hentet inn til aktiv tjeneste tre ganger: fra 2004 til 2006, igjen tidlig i 2009, og i juli 2013 da han ble utstasjonert til Afghanistan i seks uker. I 2011 anbefalte den da pensjonerte generalen John Abizaid, et styremedlem i Sullivanfamiliens RPM International siden 2008, at Sullivan ble forfremmet til oberstløytnant. Sullivan er nå en oberst i U.S. Marine Corps Reserve. He har blitt tildelt Defense Meritorious Service Medal.


=== Tidlig juridisk karriere ===
Sullivan var en judicial law clerk for dommer Andrew Kleinfeld i United States Court of Appeals for the Ninth Circuit i Fairbanks fra 1997 til 1998. Fra 1998 til 1999 var han clerk for Chief Justice Warren Matthews i Alaska Supreme Court i Anchorage. I 2000 tok Sullivan en jobb for Perkins Coie i Anchorage hvor han fokuserte på handelsrett og selskapsrett.


=== Det hvite hus og utenriksdepartementet ===
I 2002 ledet Sullivan International Economics Directorate for USAs nasjonale økonomiske råd (NEC) og USAs nasjonale sikkerhetsråd i det hvite hus. Han var en rådgiver for president George W. Bush og USAs nasjonale sikkerhetsrådgiver samt lederen for NEC chairman. Han forlot det hvite hus i 2004.I 2006 utpekt eBush Sullivan til United States Assistant Secretary of State for Economic, Energy, and Business Affairs. I bekreftelsen for Sullivan i mai samme år var USAs senat enstemmige i å godkjenne ham. Han holdt posisjonen frem til januar 2009. I perioden eide han et hus i Anchorage, og fortsatte å stemme i valg i Alaska mens han hadde registrert hovedadresse i Bethesda i Maryland.


=== Alaska Attorney General ===
Alaska Attorney General Talis Colberg sa opp i februar 2009 over en skandale som involverte en mulig ulovlig oppsigelse av kommissæren av Alaskas Department of Public Safety. Guvernør Sarah Palin nominerte Wayne Anthony Ross til stillingen, men han ble avvist av Alaskas delstatsforsamling. Palin nominerte deretter Sullivan. Han ble sverte inn i juni 2009, mens delstatsforsamlingen i Alaska ikke var samlet. Sullivan ble enstemmig godkjent av forsamlingen 9. april 2010. Sullivan som hadde vært advokat for guvernør Sean Parnell, trakk seg som attorney general 5. desember 2010, og ble erstattet av John J. Burns.


=== Kommissær for Alaska Department of Natural Resources Alaska ===
Den 18. november 2010 utpekte den nylig valgte guvernøren i Alaska Sean Parnell Sullivan til kommissær for Alaska Department of Natural Resources, og erstattet der tidligere kommissær Thomas E. Irwin. I 2013, mens han fremdeles var kommissær, ble Sullivan utstasjonert til Afghanistan i seks uker som konsulent for 4th Marine Division's Anti-Terrorism Battalion.


== USAs senat ==


=== Valg ===


==== 2014 ====

Den 15. oktober 2013 annonserte Sullivan at han skulle stille til valg for setet i USAs senat som tilhørte demokraten Mark Begich. Han fikk støtte fra Club for Growth.Den 10. juni 2014 tilbød Sullivan "The Alaska Agreement" til Begich. Dette var en modifisert versjon av "The People's Pledge", hvor kandidater må betale en form for bot dersom utenforstående bruker penger til støtte for en kandidat. Denne taktikken hadde tidligere blitt brukt i senatorvalget i Massachusetts i 2012 mellom Elizabeth Warren og Scott Brown, hvor det førte til redusert økonomisk innflytelse fra tredjeparter. Begich avslo forslaget. Ifølge Ballotpedia brukte tredjeparter opp mot $40 millioner i løpet av valgkampen.Til tross for at Sarah Palin støttet partinominasjonen fra 2010 Joe Miller sent i valgkampen sikret Sullivan seieren i republikanernes primærvalg den 19. august med 40 % av stemmene mot Millers 32 % og Treadwells 25 %.Den 12. november 2014 ble Sullivan erklært vinner av Associated Press og CNN, med omtrent 8 000 flere stemmer enn Begich, 48,6 % mot 45,4 %. Det var på det punktet omtrent 31 000 stemmer som ikke var talt opp, og Begich nektet å akseptere et nederlag. Begich aksepterte nederlaget den 17. november. Med alle stemmene talt opp var Sullivan seirende med 47,96 % mot 45,83 %, en forskjell på 6 014 stemmer av de 282 400.


==== 2020 ====

Etter å ha vunnet republikanernes primærvalg uten motstandere møtte Sullivan den uavhengige kandidaten Al Gross, en ortopedkirurg og tidligere fisker som ble nominert av Alaska Democratic Party, i valget i 2020. Valgkampen ble beskrevet som «unexpectedly close», og noen av de tidlige spørreundersøkelsene indikerte at de to kandidatene lå svært likt an. Gross skrøyt av hans dype røtter i delstaten og publiserte flere videoer for valgkampanjen som fikk nasjonal oppmerksomhet. I tillegg til finansiering fra Democratic Senatorial Campaign Committee skal Gross ha gjort «an excellent job fundraising», hvor han samlet inn mer penger enn Sullivan mellom 1. juli og ut slutten av september 2019.Det tok flere dager etter selve valgdagen den 3. november før en vinner ble erklært, men den 13. november ringte Gross Sullivan for å gratulere ham med seieren. Sullivan vant 54 % av stemmene mot Gross' 41 %, og John Howe, kandidaten for Alaskan Independence Party, fikk nestne 5 % av stemmene.


=== Mandatperiode ===
Sullivan ble tatt i ed av USAs visepresident Joe Biden den 6. januar 2015.


== Politiske posisjoner ==
Ifølge data fra FiveThirtyEight stemte Sullivan i tråd med president Donald Trumps posisjon 91,5 % av tiden. Ifølge American Conservative Union's Center for Legislative Accountability hadde Sullivan en "conservative rating" på 79,5. Americans for Democratic Action gav Sullivan en rating på 0 i liberalistiske ståsted i 2019.


=== Donald Trump ===
Sullivan var mot Trump under presidentvalget i 2016, og publiserte en pressemelding hvor han sa «We need national leaders who can lead by example» når det kom til seksuelt overgrep og vold mot kvinner. Han la til, «The reprehensible revelations about Donald Trump have shown that he can't. Therefore, I am withdrawing my support for his candidacy.»Sullivan stemte for å frifinne Trump etter riksrettssaken mot Donald Trump i 2020. Da Sullivan stilte til gjenvalg fikk han støtte fra Trump, so sa at Sullivan støttet Trumps agenda.Den 6. oktober 2020 annonserte Sullivan at han kom til å stemme på Trump, et valg han sa at var «very clear.» Sullivan stemte også for å frikjenne Trump i den andre riksrettssaken.


=== Miljø ===
Sullivan er en klimaskeptiker. Han har argumentert at «the verdict is still out on the human contribution to climate change»; konsensus blant forskere er at menneskelig aktivitet er en av hovedfaktorene i klimaendringer.I oktober 2020 publiserte Environmental Investigation Agency samtaler mellom aktører som presenterte seg som potensielle investorer i Pebble Mine i Alaska og noen bedriftsledere. I disse samtalene var bedriftslederne klare om at de hadde planer om å utvide gruvene langt mer enn de tidligere hadde annonsert, og at de mente at Sullivan kom til å støtte prosjektet etter valget. Sullivan responderte med å erklære at han var mot prosjektet. Sullivan sa at han hadde planer om å donere penger donert av lederne for Pebble Mine til veldedighet.Sullivan drev lobbyvirksomhet i Trump-administrasjonen for å tillate host og annen utvikling av landskapet i Tongass National Forest i Alaska. I oktober 2020 tillot Trumps administrasjon slike prosjekter, og fjernet dermed beskyttelsen av området som hadde eksistert i nesten to tiår.


=== Utenrikspolitikk ===
I juli 2017 var Sullivan en co-sponsor for Israel Anti-Boycott Act (s. 720), som ville gjort støtte av eller deltakelse i boikott av Israel og Israelske bosettelser i okkuperte territorier til føderale lovbrudd.

Den 6. juni 2021 besøkte Sullivan og senatorene Tammy Duckworth og Christopher Coons Taipei for et møte med president Tsai Ing-wen og utenriksminister Joseph Wu for å annonsere president Joe Bidens planer om å donere 750 000 doser vaksine mot koronaviruset som en del av det globale COVAX-programmet.


=== Våpenpolitikk ===
Under senatorvalget i Alaska i 2014 valgte National Rifle Association (NRA) å ikke støtte en kandidat. NRA gav Begich en rating på A- og Sullivan en rating på A-q, hvor q indikerer at Sullivan ikke hadde en politisk historie de kunne gjennomgå.


=== Helsevesen ===
Sullivan var en motstander av Affordable Care Act og stemte for å avvikle det.Den 17. november 2020, under koronaviruspandemien, brukte Sullivan ikke en maske da han var Presiding Officer of the United States Senate. Senator Sherrod Brown ba ham om å «please wear a mask as he speaks.» Sullivan sa til Brown at han ikke tok ordre fra Brown og kalte ham senere for en «far-left senator.» Senator Ted Cruz kalte Brown for en «ass» for å ha bedt Sullivan om å ta på en maske, og beskyldte ham for godhetsposering. Retningslinjer fra CDC sa at alle burde bruke munnbind når de var innendørs for å hindre spredningn av covid-19.


=== Rettsvesenet ===
I 2016 forsvarte Sullivan at Republikanerne nektet å holde en høring for Merrick Garland, President Barack Obamas nominasjon til USAs høyesterett, med begrunnelsen at nominasjonen kom «in the midst of an important national election.» Sullivan sa at det ikke handlet om «the individual, it's about the principle» og at «Alaskans deserve to have a voice in that direction through their vote, and we will ensure that they have one.» I oktober 2020, et par uker før presidentvalget i USA, forsvarte Sullivan Trumps avgjørelse om å nominere en dommer til høyesteretten, og sa da at det var «well within his constitutional authority». Han stemte for den nominerte, Amy Coney Barrett.


=== Rakettskjold ===
Etter at Nord-Koreas leder Kim Jong-un truet USA med interkontinentalt ballistisk missiler (ICBM) og utførte ICBM-tester hvor missilene landet rundt 200 miles (320 km) utenfor Japans kystlinje søkte Sullivan forbedringer på USAs rakettskjoldsystem.


=== Sosialpolitikk ===
Sullivans politiske plattform fokuserer ikke i stor grad på sosialpolitikk. Han er mot abort, utenom i situasjoner hvor morens liv er i fare eller hvor graviditeten er et resultat av voldtekt eller incest. Han er en motstander av likekjønnet ekteskap.Sullivan introduserte FIRST STEP act, et lovforslag for reform av strafferettssystemet som begge partiene støttet, men var mot inklusjonen av endringer introdusert i Representantenes hus. Lovforslaget, med endringer, ble godkjent i senatet den 18. desember 2018, med 87 stemmer for og 12 stemmer mot. Trump signerte lovforslaget tre dager senere.
Sullivan var en cosponsor for STATES Act, som ble fremmet i den 115. amerikanske kongress av senatorene Elizabeth Warren og Cory Gardner, som ville beskytte individer eller bedrifter som fulgte delstatens cannabislover fra føderal håndheving av Controlled Substances Act.


=== National Defense Authorization Act 2021 ===
I desember 2020, under Trumps lame-duck-periode, la Trump ned veto mot National Defense Authorization Act for Fiscal Year 2021. Vetoen førte til at kystvaktens nye kuttere, som skulle plasseres i Alaska, ble stående uten vedlikeholdsfasiliteter. Sullivan stilte spørsmål rundt vetoen da det førte til usikkerhet rundt hvorvidt kutterne kom til å ende opp i Alaska.


=== Stormingen av den amerikanske kongressen 2021 ===
Den 28. mai 2021 stemte Sullivan mot opprettelsen av en uavhengig kommisjon som skulle etterforske stormingen av den amerikanske kongressen 6. februar 2021.


== Privatliv ==
I sin tid i Georgetown møtte Sullivan jusstudenten Julie Fate, som jobbet for senator Ted Stevens. Sullivan og Fate giftet seg og fikk tre døtre. Fate er datter til den pensjonerte tannlegen og tidligere representanten i Representantenes hus i Alaska Hugh "Bud" Fate og mari Jane Fate, som var en av styrelederne for Alaska Federation of Natives.Per OpenSecrets.org var Sullivan i 2018 verdt over $2,3 millioner.


== Valgresultater ==


== Referanser ==


== Eksterne lenker ==
(en) Dan Sullivan (U.S. politician) – kategori av bilder, video eller lyd på Commons 
(en) Daniel S. Sullivan hos Amerikas forente staters kongress' biografiske kartotek 
(en) Senator Dan Sullivan
(en) Dan Sullivan for Senate

(en) Biografi hos Amerikas forente staters kongress’ biografiske kartotek
(en) Stemmegivingsoversikt vedlikeholdt av The Washington Post
(en) Finansredegjørelse for valgkamp hos Federal Election Commission
(en) Biografi, stemmegivingsoversikt, og oppslutning hos interessegrupper hos Project Vote Smart